หลังจากแท้งลูกเมื่อกลางเดือนสิงหาคม ประจำเดือนมาช่วงวันที่ 10 ตุลาคม ไม่รู้ว่าประจำเดือนมาเองปกติหรือเพราะกินยาขับเลือด เป็นประจำเดือนได้ 4 วัน หลังจากนั้นกว่าจะมาอีกตั้งวันที่ 18 พฤศจิกายน การที่ประจำเดือนมีรอบเดือนไม่ปกติและมาไม่ปกติแบบนี้ จะเป็นอะไรไหมคะ ถ้าอยากปล่อยให้ท้องอีก
สวัสดีค่ะ ปกติประจำเดือนควรมาทุก 22-35 วัน ประจำเดือนมาตามวันดังกล่าวจึงอาจจะไม่ได้ผิดปกติมากนัก อาจเป็นรอบเดือนตามปกติหลังแท้ง ประจำเดือนอาจมาประมาณ 1-3 เดือนหลังจากนั้น แต่ช่วงนี้อาจจะคุมกำเนิดไปก่อนเพื่อให้ร่างกายได้ฟื้นตัว หลังผ่าน 3 เดือนไปแล้ว การตกไข่และประจำเดือนน่าจะกลับมาปกติ สามารถตั้งครรภ์ได้ ถ้าไม่มีข้อห้ามค่ะแนะนำปรึกษาสูตินรีแพทย์เพื่อวางแผนร่วมกันอีกครั้ง รักษาสุขภาพทั่วไปให้แข็งแรงเพื่อเตรียมพร้อมต่อการตั้งครรภ์